OpenLLM-France/wikimedia huggingface dataset:
# Snits

Snits (neerlandès: Sneek) és una ciutat de la província de Frísia, als Països Baixos. Té 32.932 habitants. Limita al nord-est amb Boarnsterhim, a l'oest amb Wymbritseradiel i al sud-est amb Skarsterlân. Des de l'1 de gener de 2011 forma part del municipi de Súdwest-Fryslân.

## Nuclis de població

Els principals centres de població del terme municipal, segons el cens neerlandès del 2004, eren:

## Costums

Va rebre l'estatut de ciutat el 1456, i és força coneguda pel seu port de mar, ja que cada any s'hi celebra un festival mariner. També és una de les onze ciutats frisones que celebra l'Elfstedentocht. S'hi parla un dialecte urbà neerlandès amb fortes influències frisones.

## Administració

El consistori, després de les eleccions municipals de 2007, estava dirigit pel liberal Arno Brok. El consistori municipal constava de 23 membres, compost per:
* Partit del Treball, (PvdA) 8 escons
* Crida Demòcrata Cristiana, (CDA) 5 escons
* Partit Socialista, (SP) 3 escons
* Partit Popular per la Llibertat i la Democràcia, (VVD) 3 escons
* Partit Nacional Frisó, (FNP) 2 escons
* GroenLinks, 1 escó
* ChristenUnie, 1 escons

## Agermanaments

* Kurobe

## Personatges il·lustres

* Pier Gerlofs Donia, corsari i heroi nacional frisó
* Willem de Sitter, astrònom
* Pieter Sjoerds Gerbrandy, primer ministre dels Països Baixos

## Galeria d'imatges

* Sint-Martinustsjerke
* El Zomerrak
* Ajuntament

## Enllaços externs

* Web oficial
* Oficina de Turisme de Snits
* Web oficial de la Sneekweek
# Simon

«Simon» té aquests significats:
* Simon (prenom), prenom masculí en diverses llengües
* Simon (cognom), cognom en diverses llengües
* Simon (empresa), empresa de material elèctric amb seu a Olot
* Simon (joc), joc electrònic distribuït a partir del 1978
* Simon (computador), ordinador fet i comercialitzat el 1950
* Simon (The Walking Dead), personatge de la sèrie de televisió The Walking Dead
* Simon (gat), gat de la Royal Navy
# Simon A. Levin

Simon Asher Levin (Baltimore, EUA, 22 d'abril de 1941) és un ecòleg estatunidenc. Exerceix com a Professor Moffett de Biologia al Department d'Ecologia i Evolució de la Universitat de Princeton. S'ha especialitzat en l'ús de modelització matemàtica i d'estudis empírics per a copsar el funcionament de macroscopic patterns dels ecosistemes i la diversitat biològica. Ha estat el guanyador del VI Premi Ramon Margalef d'Ecologia el 7 d'octubre de 2010.

## Biografia

Levin rebé a B.A. en matemàtiques de la Universitat Johns Hopkins el 1961 i el doctorat de matemàtiques a la Universitat de Maryland el 1964.
En l'actualitat Levin és Professor de Biologia Moffett a la Universitat de Princeton i alhora Director del Centre per a la BioComplexitat de la universitat. Els seus interessos principals de recerca són de mirar d'entendre com es mantenen els macroscòpics patterns i els processos a nivell dels ecosistemes i de la biosfera, in terms de mecanismes ecològics i evolucionaris que operen bàsicament al nivell dels organismes, i a la interfície entre ecologia i economia. Una part considerable de la seva feina es refereix a l'evolució de la diversificació, els mecanismes sustaining la diversitat biològica en els sistemes naturals, i les implicacions per a l'estructura i el funcionament de l'ecosistema. Ha efectuat molta recerca sobre la modelització de la dinàmica epidemiològica, incloent-hi la resistència als antibiòtics. Levin va ser el former Chair de the Board de l'Institut Beijer d'Economia Ecològica, el President de la Societat Ecològica d'Amèrica, i el President de la Societat per a la Biologia Matemàtica. Actualment és Chair del Consell de IIASA, Co-Chair de the Science Board de l'Institut de Santa Fe, i el Vice-Chair del Comitè dels Científics Concerned. També és membre de l'Acadèmia Nacional de les Ciències i de la Societat Filosòfica Americana, i alhora membre de l'Acadèmia Americana de les Arts i Ciències i de l'Associació Americana per a l'Advancement de la Ciència.

### Premis i guardons

* Premi Robert H. MacArthur de la Societat Ecològica d'Amèrica i el seu Distinguished Service Award
* Premi Okubo de la Societat per a la Biologia Matemàtica i la Societat Japonesa per a la Biologia Teòrica
* Whittier College Honorary Doctorate of Humane Letters (2004)
* 2004: Premi Heineken for Environmental Sciences de l'Acadèmia Reial de les Arts i Ciències dels Països Baixos
* 2005: Premi Kyoto per a les Ciències Bàsiques
* 2007: Beijer Fellow
* American Biological Sciences Distinguished Scientist Award
* 2010: Premi Ramon Margalef d'Ecologia i de Ciències Mediambientals

## Referències

* ↑ Simon A. Levin C.V. (PDF), retrieved July 4, 2010.

## Enllaços externs

* Princeton faculty page
# Sinénkie (Saràtov)

* Per a altres significats, vegeu «Sinénkie».
Sinénkie (en rus: Синенькие) és un poble de l'óblast de Saràtov, a Rússia, segons el cens del 2010 tenia 1.187 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Solells de la Casanova

Els Solells de la Casanova és una solana del terme municipal de Monistrol de Calders, al Moianès.
Estan situats a llevant de la Casanova, als peus i a migdia del Serrat de les Serveres, a la dreta del torrent de la Baga de l'Om.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Sonia Corrêa

Sonia Corrêa (Brasil, 18 de novembre de 1948) és una activista i investigadora feminista brasilera, centrada sobretot en igualtat de gènere, salut i sexualitat. Des del 2002, ha sigut copresidenta de Sexuality Policy Watch (SPW), un fòrum mundial que analitza les tendències polítiques i els projectes relacionats amb la sexualitat.

## Carrera

Del 1992 al 2009, Corrêa fou coordinadora de recerca sobre salut i drets sexuals i reproductius en Alternatives de Desenvolupament amb Dones per a una Nova Era (DAWN, per les seues sigles en anglés), una xarxa feminista del Sud. Com a membre de la societat civil, participà en les negociacions de les Nacions Unides sobre qüestions relacionades amb el gènere i la sexualitat en la Conferència Internacional sobre Població i Desenvolupament (ICPD) de 1994, la Conferència Mundial sobre la Dona de 1995, que adoptà els principis de Yogyakarta com un dels 29 signataris.
Amb Richard Parker, Sonia Corrêa copresideix Sexuality Policy Watch, un fòrum global d'investigadors i activistes que treballen en polítiques de drets sexuals arreu del món. El fòrum s'engegà el 2002 com a Grup de treball internacional sobre sexualitat i política social (IWGSSP), però canvià de nom el 2006. El SPW ha fet recerques sobre tendències en sexualitat; ha defensat la prevenció de la violència contra les dones; ha creat aliances amb grups de drets sexuals i ha publicat anàlisis clau de polítiques.

## Publicacions seleccionades

Ha publicat extensament en portugués i anglés. Algunes en són:
* Population and Reproductive Rights: Feminist Perspectives from the South (Zed Books, 1994) ISBN 9781856492836 , OCLC 247012868
* Sexuality, Health and Human Rights, co-authored with Richard Parker and Rosalind Petchesky (Routledge, 2008) ISBN 9780415351171 , OCLC 449934565
* Development with a Bodi, co-authored with Andrea Cornwall and Susan Jolly (Zed Books, 2008) ISBN 9781848136465 , OCLC 990190773
* Emerging powers, sexuality and human rights: Fumbling around the elephant, co-authored with akshay khanna (2015)

## Referències

* ↑ «Sonia Corrêa». Rewire rewire.news. [Consulta: 10 octubre 2016].
* 1 2 «Sonia Corrêa». lse.ac.uk/genderinstitute. London School of Economics Gender Institute. Arxivat de l'original el 2016-11-19. [Consulta: 18 novembre 2016].
* ↑ «The Zika virus has reignited Brazil's abortion debate». pri.org. Public Radio International, 28-01-2016.
* ↑ Bou, David. «"Les forces antigènere actuen per transformar el camp dels drets humans segons les seves conviccions”». La Directa, 24-11-2023. [Consulta: 10 maig 2024].
* ↑ Signatories to the Yogyakarta Principles, p. 35.
* ↑ «Combating Rape Requires Cultural Change in Brazil». Inter Press Service, 17-06-2016. [Consulta: 14 febrer 2019].
* ↑ «Sexuality Policy Watch». GenderIT.org. Arxivat de l'original el 2018-01-13. [Consulta: 13 gener 2018].
# Sonia Bruno

María Antonia Oyamburu Bruno (Barcelona, 31 de juliol de 1945) és una actriu espanyola.

## Biografia

Després d'haver realitzat petites intervencions en televisió, debuta en cinema el 1961 amb la pel·lícula Los atracadores (1961), de Francesc Rovira-Beleta amb un look prototípic de la dècada dels seixanta en què va desenvolupar tota la seva carrera (cabells curts i serrell, eterna minifaldilla).
Va treballar a les ordres, entre altres de Manuel Summers, Luis García Berlanga, Pedro Lazaga, Antxon Ezeiza i Mariano Ozores. Els títols de les pel·lícules en les quals va intervenir inclouen El próximo otoño (1962), La boutique (1967), ¿Quiere casarse conmigo? (1967), Novios 68 (1967), No desearás la mujer de tu prójimo (1967), La chica de los anuncios (1968) i El taxi de los conflictos (1969).
A penes va provar sort en altres mitjans artístics a part del cinema. En teatre va protagonitzar El mantel, amb la companyia de Mary Carrillo i en televisió va intervenir en la sèrie Tiempo y hora (1966-1967), de Jaime de Armiñán, junt amb Antonio Ferrandis i Amparo Baró.
Es va retirar de la vida pública el 1969 en contreure matrimoni amb el futbolista del Reial Madrid José Martínez, "Pirri".

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1965 | Millor actriu | El juego de la oca | Guanyadora |
| 1967 | Millor actriu | Oscuros sueños de agosto | Guanyadora |
* Fotogramas de Plata al millor intèrpret de cinema espanyol (1968) per Oscuros sueños de agosto.
* Premi del Sindicat Nacional de l'Espectacle (1968) por La chica de los anuncios.

## Referències

* ↑ «Sonia Bruno: «Jamás he visto mis películas»». La Razón, 29-10-2010.
* ↑ «Una estrellita barcelonesa que para triunfar tuvo que cambiar de nombre y estrenar bikin». Mundo Deportivo, 22-01-1965.
* ↑ «Sonia Bruno y Pirri contrajeron matrimonio». Diario ABC, 13-06-1969.
* ↑ «Premios del CEC a la producción española de 1965». CEC. Arxivat de l'original el 2021-05-06. [Consulta: 9 gener 2016].
* ↑ «Premios del CEC a la producción española de 1967». CEC. Arxivat de l'original el 2021-05-06. [Consulta: 8 juliol 2018].
# Snijne (Donetsk)

* Per a altres significats, vegeu «Snéjnoie».
Snijne (en ucraïnès: Сніжне, rus: Снежное, Snéjnoie) és una ciutat minera de l'óblast de Donetsk a Ucraïna, situada actualment a zona ocupada de la República Popular de Donetsk a Rússia. Es troba a 71 km a l'est de Donetsk. El 2017 tenia 47.259 habitants.

## Història

Fou fundada el 1784. Segons la llegenda, la ciutat deu el seu nom a Caterina II, qui en passar per la regió va exclamar "Quin lloc tan nevat!" (en rus Какое снежное место!). El 1864, la vila, que fins aleshores es deia Vassílievka, quedà rebatejada amb el nom de Snejnoie, que significa "nevat" en rus. Les mines de carbó van començar a ser explotades durant els primers anys del segle xx, quan foren construïdes les primeres comunitats mineres.
Durant la Unió Soviètica es desenvolupà una ciutat a la mina número 9. El 1936 es formà l'aglomeració anomenada Snejnoieantratsit. El 1938, les localitats de Snejnoie i Novi Donbass, l'assentament obrer de la mina número 138, reberen l'estatus de ciutat de subordinació regional, moment en què Snejnoie tenia 16.156 habitants i Novi Donbass 12.551. Snejnoie va absorbir llavors la vila de Novi Donbass. Després de la Segona Guerra Mundial, s'obriren noves mines i s'implantaren noves indústries, maquinària per a la indústria química, confecció, etc. El 1970 es construí a Snejnoie una fàbrica filial de la constructora de motors d'aviació Motor Sich, anomenada Snejnianski (SMZ). A finals de la dècada de 1970 quedà construït el barri Txeriómuixki per a 7.000 habitants.

## Galeria d'imatges

* El monument a Gagarin
* Escola nº1
* El museu Snejnianski de la glòria de combat
* Església de la mina nº 10
* Monument a les aviadores
* Església Sviato-Dmítrievski
* Dipòsit d'aigua
* L'estació ferroviària "Sofino-Brodski"
# Snihurivka (Mikolaiv)

* Per a altres significats, vegeu «Snihurivka».
Snihurivka (en ucraïnès Снігурівка, en rus Снигирёвка) és una ciutat de la província de Mikolaiv, Ucraïna. El 2021 tenia 12.307 habitants.

## Referències

* ↑ World Gazetteer
# Sev

El riu Sev (en rus Сев) passa per les províncies de Kursk i de Briansk. Neix prop de Gremiatxe i desemboca al riu Nerussa. Travessa la ciutat de Sevsk.
# Dole

«Dole» té aquests significats:
* Toponímia:
** Dole (Jura), municipi de França al departament del Jura, regió del Franc Comtat
** Districte de Dole, districte del departament francès del Jura a la regió del Franc Comtat
** Lavans-lès-Dole, municipi francès al departament del Jura
** Mareuil-en-Dôle, municipi francès al departament de l'Aisne
** Nevy-lès-Dole, municipi francès al departament del Jura
** Villette-lès-Dole, municipi francès al departament del Jura
* Biografies::
** Bob Dole (1923–2021), polític estatunidenc, Senador per Kansas (1969-96) i candidat republicà a president dels EUA en 1996.
** Sanford B. Dole (Honolulu, 1844 - 1926), polític i jurista de Hawaii
# Llei de conservació

En física, una llei de conservació o principi de conservació afirma que una propietat mesurable determinada d'un sistema físic aïllat no canvia a mesura que el sistema evoluciona en el temps. La idea intuïtiva de conservació és fàcil de copsar: si col·loquem quelcom dins una caixa ben tancada, esperem una estona i després l'obrim, esperaríem trobar-hi el mateix que hi havíem ficat; en cas contrari és que una part ha sortit (o ha entrat) o bé que ha canviat. Els principis de conservació són una idea tan forta en física que cada vegada que no s'ha pogut verificar per a algun cas particular, l'anomalia ha dut a descobriments importants.
La magnitud que no varia s'anomena invariant i actualment es coneixen una sèrie d'invariants físics que mai s'ha observat que violessin la propietat de conservació:
* conservació de l'energia (inclosa la massa)
* conservació de la quantitat de moviment
* conservació del moment angular
* conservació de la càrrega elèctrica
* conservació de la càrrega de color
* simetria CPT
Algunes lleis de conservació que inicialment es pensava que eren vàlides sempre s'ha descobert posteriorment que només eren vàlides en condicions determinades i, per tant, no són realment principis de conservació (en altres paraules, la magnitud física no sempre es manté constant):
* conservació del nombre bariònic
* conservació del nombre leptònic
* conservació de la massa (només es conserva si no es tenen en compte efectes relativistes, en realitat cal considerar-la com a part de l'energia del sistema)
* conservació de la paritat
* simetria CP
Es pot demostrar que hi ha una relació íntima entre les lleis de conservació i determinades transformacions matemàtiques del sistema físic en qüestió, anomenades simetries. Aquesta relació queda expressada en el teorema de Noether i afirma que a cada simetria del sistema li correspon una i només una quantitat conservada (un invariant); a més el teorema ens permet calcular quin és aquest invariant. La idea de simetria d'un sistema físic es pot comprendre fàcilment; per exemple, un sistema té simetria de translació si al desplaçar-lo una certa longitud es manté igual, o té simetria de rotació si al girar-lo un cert angle també queda igual. Amb el teorema de Noether podem associar la simetria de translació amb la conservació del moment lineal o quantitat de moviment: si el sistema té simetria de translació la quantitat de moviment serà un invariant d'aquest sistema.

## Vegeu també

* Teorema de Noether
# Torrent de Salvatges

El torrent de Salvatges és un torrent del terme municipal de Granera, al Moianès.
Està situat a la zona sud-oriental del terme, a ponent i al sud-est del poble de Granera. És just a ponent de les masies de Salvatges i Puigdomènec i a llevant del Salamó i Tantinyà. Es forma en el vessant nord-oest del Coll d'Ases per la unió dels torrents del Casalot i de Coll d'Ases, des d'on davalla cap al nord-oest encaixonat entre la Carena de les Illes i la seva continuació cap al nord-oest, la Carena de Serraltes, pel costat de ponent, i la Serra de Puigdomènec pel costat nord-oriental. Ressegueix tota la Baga de la Frau de la Riera, que deixa a l'esquerra, des del Salamó i el Collet del Salamó, al sud-oest, i la Solella de la Frau de la Riera, a la dreta, amb la masia de Puigdomènec al capdamunt, al nord-est.
Poc després de formar-se rep per la dreta el torrent de la Font de la Teula i tot seguint el torrent de la Font de Salvatges, entre els quals es troba enlairada la masia de Salvatges. El Camí de Salvatges discorre força tros paral·lel al torrent, pel seu costat dret. Finalment, s'aboca en la riera del Marcet a migdia de la Plana del Mas.

## Enllaços externs

* El Torrent de Salvatges en el seu entorn, a l'Institut Cartogràfic de Catalunya
# TuRU 1880 Düsseldorf

El TuRU Düsseldorf és un club esportiu (futbol i handbol) de la ciutat alemanya de Düsseldorf.
Actualment l'equip d'handbol disputa la Oberliga Nordrhein, la lliga regional de Rin del Nord-Westfàlia.
El seu únic títol és la Copa EHF de 1989, si bé fou subcampió de la Bundesliga alemanya la temporada 1987/88 i finalista de la Copa alemanya els anys 1987 i 1995.

## Palmarès

* 1 Copa EHF: 1989
* 2n classificat lliga 1987-1988
* Finalista Copa d'Alemanya 1987 i 1995

## Enllaços externs

* TuRU 1880 Düsseldorf - Lloc web oficial
# Hospitality Club

Hospitality Club és un servei de xarxes socials accessible a través d'un lloc web que serveix per llogar habitatges fomentant l'hospitalitat. La plataforma està fomentada en l'economia del regal, ja que els hostes no poden cobrar per allotjament. Hospitality Club va ser fundat el juliol del 2000 per Veit Kühne, de 22 anys, amb l'ajuda d'amics i familiars. Kühne s'havia inspirat en les seves experiències en les estades a Mensa International i les seves xarxes socials estudiantils. El gener de 2005 Kühne va reclamar per correu electrònic el seu control sobre les decisions sobre el lloc web. El 2006, Kühne va passar a treballar a temps complet a Hospitality Club. El 2007, el volum de cerca de Google de la web va començar a disminuir i va ser superat pel volum de cerca del competidor couchsurfing.org.

## Història

La idea de l'intercanvi d'hospitalitat ha estat una idea present des de fa temps. Després de la Segona Guerra Mundial, Bob Luitweiler va fundar Serves com una organització dedicada a la pau. Ell esperava fomentar l'enteniment intercultural i construir la pau per mitjà d'un canal mundial de portes obertes. En les següents dècades, altres persones van fundar organitzacions similars, i molts altres grups especialitzats van desenvolupar canals d'intercanvis d'hospitalitat per a motociclistes, per a dones, per a autostopistes, per a parlants de Esperanto. Veit Kühne va fundar un canal per a membres de la més llarga organització d'intercanvi estudiantil AFS el 1997, basat en el model de coordinadors de països voluntaris que havia estat utilitzat pel canal d'hospitalitat de la Mensa SIGHT. Tots aquells canals van batallar amb els mateixos problemes:
* a impressió de les llistes d'hostes
* la recol·lecció de quotes de membres
* i la difusió de la pròpia idea

## Referències

* ↑ Baker, Vicky «Top 10 hospitality travel sites». The Guardian, 27-06-2008.
* ↑ Stellin, Susan «Exchange hosts open homes to travelers, new experiences». San Diego Union Tribune, 06-08-2006 [Consulta: 4 juliol 2020].
* ↑ «HC democracy and strategy». WikiLeaks, 19-01-2005.
* ↑ Thomas, Amelia «Backstory: Extreme vacation». Christian Science Monitor, 28-02-2006.
* ↑ (2015) "Hospitality Exchange Services as a Source of Spatial and Social Data?" a (IEEE) International Conference on Data Mining Workshop (ICDMW). : 1125-1130. DOI:10.1109/ICDMW.2015.239
* ↑ «Sobre Nosotros - La Historia del Club De Hospitalidad». Arxivat de l'original el 11 de octubre de 2017. [Consulta: 13 agost 2014].
# Torrent de Sant Cristòfol

El Torrent de Sant Cristòfol és un afluent per l'esquerra del Torrent de Tresserres, al Bages.

## Municipis per on passa

El curs del Torrent de Sant Cristòfol transcorre íntegrament pel terme municipal de Cardona.

## Xarxa hidrogràfica

La xarxa hidrogràfica del Torrent de Sant Cristòfol està integrada per 4 cursos fluvials que sumen una longitud total de 4.089 m.

### Distribució per termes municipals

Tota la seva xarxa transcorre íntegrament pel terme municipal de Cardona.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Phrynobatrachus brevipalmatus

Phrynobatrachus brevipalmatus és una espècie de granota que viu a Angola.

## Referències

* Channing, A. 2004. Phrynobatrachus brevipalmatus. Llista Vermella d'Espècies Amenaçades de la UICN 2006. Consulta: 18 de gener de 2008.